Josep M. Casasús s’endinsa en l’obra periodística i la faceta divulgadora de Fabra\n«Ningú no ha confiat tant en el periodisme per a la divulgació didàctica de les normes del nostre idioma com Pompeu Fabra». L’afirmació és de Josep M. Casasús, periodista i membre de l’IEC, que va ser l’encarregat de pronunciar la conferència inaugural de la IV Jornada de la Càtedra Pompeu Fabra, que es va celebrar els dies 18 i 19 d’octubre a les seus de l’Institut d’Estudis Catalans i de la Universitat Pompeu Fabra, i que va estar dedicada a la projecció de Fabra i de la seva obra, tant en l’àmbit catalanoparlant com a l’exterior.\nJosep M. Casasús va dividir la seva conferència en tres parts: la primera, centrada en la figura periodística; la segona, en l’educador de la llengua, i finalment, va explicar el paper de Fabra com a «educador en la civilitat». Casasús va definir Fabra com a «periodista educador», ja que «com a articulista diari donava lliçons d’educació lingüística i cívica. Fabra educava en la llengua i en la civilitat. Ho feia en el contingut dels articles, però també en el tracte social».\nAquesta primera sessió, que es va celebrar a la Sala Prat de la Riba de l’IEC, va ser presentada per Joandomènec Ros, president de l’IEC; Maria F. Alorda, directora general de Formació Professional i del Professorat del Govern de les Illes Balears; Ester Franquesa, directora general de Política Lingüística de la Generalitat de Catalunya; Jaume Casals, rector de la UPF, i Teresa Cabré, directora de la Càtedra Pompeu Fabra, presidenta de la Secció Filològica de l’IEC i catedràtica emèrita de la UPF.\nL’endemà, 19 d’octubre, l’auditori del Campus de la Ciutadella de la UPF va acollir tres conferències que van analitzar la projecció de Pompeu Fabra en tres àmbits diferents: el País Valencià, les Illes Balears i a l’exterior. Les conferències van ser impartides per Vicent Pitarch, filòleg, sociolingüista i membre de la Secció Filològica de l’IEC; Josefina Salord, filòloga, membre fundadora i actual coordinadora científica del Consell Científic de l’Institut Menorquí d’Estudis, i Joan Julià-Muné, lingüista i catedràtic de fonètica aplicada de la Universitat de Lleida. Mila Segarra, membre de la Secció Filològica de l’IEC, va cloure la jornada.\nPodeu veure el vídeo de la sessió celebrada a l'IEC en aquest enllaç: http://bit.ly/2JfZiLh


Cal Giral 1 és una casa rural de tres plantes situada al bell mig del poble de Cornudella de Montsant. Cada planta consta d'un apartament ben equipat, amb habitacions dobles i individuals. És un allotjament on la tranquil·litat està assegurada.\nCal Giral 2, situada al carrer del Balç de Cornuedella de Montsant, compta amb unes vistes espectaculars gràcies al seu entorn; amb les muntanyes de La Gritella i Siurana enfront i la majestuosa Serra de Montsant darrera. És una casa rural de tres plantes, completament equipada, preparada per al confort.\nLo Refugi és acollidor, tranquil i bikefriendly, equipat per deixar amb seguretat les bicicletes i l´equipaciò. Disposa de habitacions dobles o per a grups amb lliteres i llits individuals per que tinguis una estada molt confortable.


IB3N | El diputat Maxo Benalal hauria cobrat dietes "indegudament", segons constata l'Oficina Anticorrupció\nIB3 Notícies > política > El diputat Maxo Benalal hauria cobrat dietes “indegudament”, segons constata l’Oficina Anticorrupció\nL’Oficina de Prevenció i Lluita Contra la Corrupció ha emès una resolució en la qual ha constatat per part d’un diputat del Parlament “irregularitats no puntuals i de quantia significativa” en relació al cobrament de les dietes. Encara que la resolució, enviada per la cambra autonòmica aquest dimecres, no conté dades personals, fonts pròximes al cas han indicat a l’agència Europa Press que es tractaria de l’exdiputat de Ciutadans Maxo Benalal, que des de setembre és diputat no adscrit.\nEn aquest cas, segons han assenyalat en la nota, el Parlament ja ha realitzat les actuacions corresponents per a restituir als fons públics els imports “indegudament cobrats”.\nA banda d’aquest cas, l’Oficina ha arxivat altres denúncies presentades sobre presumptes irregularitats del cobrament i justificació de dietes dels diputats ja que “no es desprenen més indicis de fets constitutius d’actuacions irregulars “pel període revisat” que puguin afectar els interessos generals o la gestió dels fons públics.\nNo obstant, l’organisme ha assegurat que en la seva investigació prèvia ha constatat “que hi ha hagut errades puntuals en el càlcul de dietes de determinats parlamentaris, on es poden haver produït, en dos parlamentaris, errades de transcripció”, ja que l’Oficina ha comprovat que “s’imputen menys actes dels que els corresponen i no han percebut més imports dels que els podrien correspondre”. Sobre un altre cas, l’organisme considera que el Parlament ha de regularitzar dues assistències i recomana que, en aquests casos, la Intervenció pugui revisar i esmenar aquestes incidències.


El davanter Sergi Pla ha fet efectiva la clàusula d’1+1 del contracte que el vinculava amb l’equip arlequinat i, per tant, seguirà a les files de l’Igualada Hoquei Club un any més. D’aquesta manera, Pla complirà la novena temporada al club de la capital de l’Anoia. El jugador de Vic ha estat el segon màxim golejador de l’equip aquesta temporada amb 17 gols, per sota de Jordi Méndez. A més, el jugador vigatà ha acabat dins del top 20 de màxims anotadors del campionat.\nSergi Pla, de 33 anys, arribar a l’Igualada la temporada 2012-2013, procedent del CP Vic. Al llarg de les últimes vuit temporades, el davanter osonenc ha anotat més de 100 gols amb la samarreta arlequinada a l’OK Lliga, amb una mitjana de més de 18 gols anotats per temporada.


Geprom obre una filial a Mèxic\nL'empresa castelldefelenca Geprom obre una filial a Mèxic\nLa companyia especialitzada en 'software' per automatitzar i digitalitzar la indústria estableix una seu dedicada a la indústria 4.0 per a l'automòbil\nper ACN Barcelona. 20 de maig de 2019 08:05\nGeprom ja valora en un milió d’euros el seu volum de negoci al país llatinoamericà.\nL'empresa Geprom amb seu a Castelldefels ha reforçat el seu negoci a Mèxic amb l'obertura d'una filial dedicada a la indústria 4.0 per a l'automòbil. La companyia està especialitzada en el desenvolupament de software per automatitzar i digitalitzar la indústria i va començar a exportar a Mèxic fa un any. Amb la nova seu, situada a Ciutat de Mèxic, ja ha iniciat projectes amb alguns dels principals fabricants mundials del sector amb presència al país. Geprom ha dut a terme aquesta projecte d'internacionalització amb el suport d'Acció després de participar l'any passat en una missió empresarial al país.\nEn concret, va ser una de les 13 empreses del sector de l'automoció que va formar part de la missió organitzada per Acció, dependent del Departament d'Empresa i Coneixement, amb l'objectiu de conèixer el mercat i buscar nous socis i clients a principis del 2018.\nL'empresa va començar a exportar l'any passat i ara vol consolidar la seva presència al país amb l'obertura d'aquesta nova filial\nL'empresa va començar a exportar l'any passat i ara vol consolidar la seva presència al país amb l'obertura d'aquesta nova filial. Des d'allà, posa a disposició dels fabricants d'automòbils el seu software d'adquisició de dades i monitorització per controlar en temps real totes les etapes del procés de producció, identificar possibles errades i realitzar el seguiment de la producció.\nEl responsable de desenvolupament de negocis de la companyia, David Vázquez, ha explicat que Mèxic és el seu principal focus ja que és on hi ha els principals fabricants mundial i té com a primers clients els Estats Units i Canadà. L'empresa valora en un milió d'euros el seu volum de negoci a Mèxic, segons ha informat el Departament d'Empresa i Coneixement.\nBaix Llobregat Indústria 4.0\nCastelldefels destina 260.000 euros a ajudes d'emergència social\nCastelldefels subvenciona amb 1.800 euros la contractació de treballadors


Abans de fer res, assegureu-vos que el veritable problema és el túnel. Algunes espelmes que sembla que estan fent túnels pateixen realment cràters. espelma que sembla un túnel però que en realitat té problemes amb el cràter. Normalment es pot dir que el problema és de CRATERS i no de TÚNEL quan dues coses...\nCom arreglar i prevenir el túnel de les espelmes\nEl túnel de les espelmes és el fenomen d'una espelma encesa que es fon pel centre de l'espelma sense fondre tota la cera circumdant, deixant una vora de cera sòlida al voltant de la vora del recipient. La flama de la metxa crea un "túnel" vertical cap a la part inferior mentre es crema, deixant molta...\nColor popular sobre el recipient d'espelmes\nEls recipients d'espelmes de vidre són cada cop més populars entre els consumidors. Els agrada fer pots de vidre de diferents colors, com ara groc, blanc, negre, rosa, etc. Utilitzeu envasos de vidre de colors per fer bricolatge les vostres espelmes aromàtiques preferides i afegir-hi diversió a la vida. En aquesta etapa, som més...\nInstruccions per fer espelmes\nCom fer espelmes de pots de vidre? En primer lloc, si us plau, prepareu tots els materials per fer espelmes aromàtiques Cera de soja, oli de fragància, recipient per espelmes, adhesius de metxa, dispositiu de centrat de metxa, olla, colorant per espelmes Pas 1: Prepareu els vostres recipients per espelmes Què som...\nPrecaucions per als pots de vidre\nPrecaucions per a l'ús de pots d'espelmes de vidre: els pots d'espelmes de vidre Winby s'han provat i inspeccionat estrictament abans de sortir de la fàbrica. Tot i així, quan l'utilitzeu, encara heu de prestar atenció a: ☞Traieu els materials d'embalatge amb cura per evitar que quedi empremtes dactilars o rascades...\nÚs d'espelmes perfumades\nIntroducció de les espelmes aromàtiques Les espelmes d'aromateràpia s'han convertit en una manera d'ajustar el gust de la vida. Les espelmes perfumats tenen una fragància fresca i agradable. Les espelmes aromàtiques són una mena d'espelmes artesanes. Són rics en aparença i bonics en color. L'essència vegetal natural...


Abonament anticipat de les deduccions per discapacitat. - Notícies sobre accessibilitat\nAbonament anticipat de les deduccions per discapacitat.\nLes persones que ho desitgin ja poden sol·licitar l'abonament, trucant al número de telèfon 901 200 345 o a través d'Internet.\nDes del passat 7 de gener, aquelles persones que vulguin, poden sol·licitar l'abonament anticipat amb caràcter mensual de les deduccions per família nombrosa i per ascendents o descendents amb discapacitat que estiguin al seu càrrec.\nL'import de la deducció, en el cas d'ascendents i descendents de persones amb discapacitat és d'1.200 euros anuals. De no sol·licitar-se aquest abonament anticipat corresponent a 100 euros al mes, les deduccions es faran efectives a la declaració de l'IRPF de l'exercici 2015 que s'haurà de presentar en 2016.\nHisenda exigeix un requisit: que els contribuents amb dret a la deducció realitzin una activitat per compte propi o aliena per la qual s’estigui donat d'alta en el règim corresponent de la Seguretat Social o Mutualitat de caràcter alternatiu i cotitzar durant els terminis mínims fixats.\nAquelles persones que vulguin sol·licitar l'abonament anticipat hauran de disposar de:\n1. NIF de tots els sol·licitants i descendents i ascendents amb discapacitat.\n2. Certificat de discapacitat o títol de família nombrosa emesos per la seva Comunitat Autònoma (o IMSERSO) i que aquestes Administracions enviaran directament a l'Agència Tributària.\n3. DNI electrònic, certificat digital, PIN24H o [email protected] per a la seva presentació per Internet.


Condicions de privacitat – Beausejour Hotel Apartments/Hotel Dorval | Web Oficial | Aparthotels a Dorval\nPer poder-te oferir la millor experiència possible, Beausejour Hotel Apartments/Hotel Dorval fa servir cookies pròpies i de tercers al web amb finalitats tècniques, analítiques i de màrqueting. Si segueixes navegant pel nostre web, significa que acceptes l'ús que fem de les cookies. Per a més informació, mira't el nostre Avís sobre les cookies.\nAquesta Política de privacitat s'aplica a www.hoteldorval.com, que és propietat i està operat per Beausejour Hotel Apartments/Hotel Dorval. Aquesta Política de privacitat descriu com recopilem i fem servir la informació que deixes al nostre web (www.hoteldorval.com), com ara les teves dades personals. A més, descriu les opcions que tens pel que fa a l'ús que fem de les teves dades personals i com pots accedir-hi i actualitzar-les.\nSi vols que es deixin de processar les teves dades d'acord amb el que s'estipula als propòsits C-F i no trobes cap opció per donar-te de baixa directament (com per exemple, a la configuració del teu compte), posa't en contacte amb info@hoteldorval.com .\nConfiem en tu per assegurar que les teves dades personals estan completes, són precises i estan actualitzades. Si hi ha cap imprecisió o canvi en les teves dades personals, cal que ens n'informis immediatament a info@hoteldorval.com . Gestionarem la teva petició d'acord amb la llei vigent.\nSi tens cap pregunta o queixa sobre com processem les teves dades personals o vols exercir els drets que es descriuen en aquest avís, pots posar-te en contacte amb nosaltres a: info@hoteldorval.com . També pots posar-te en contacte amb l'autoritat de protecció de dades local.


L'obsessió de les acusacions: On era la Brimo el Primer d'Octubre?\nQuevedo desgrana l'operatiu dels Mossos que va mobilitzar fins i tot Afers Interns\nper Quico Sallés 11 de març de 2019 12:43\nUna de les obsessions de les acusacions al judici contra el procés al Tribunal Suprem és l'operatiu dels Mossos durant el referèndum del Primer d'Octubre. La tesi de la Fiscalia o de l'advocacia de l'Estat és que va ser un plantejament tou i pensat per facilitar la celebració del referèdum. Ara bé, a mida que han avançat les declaracions s'han aclarit algun dels detalls que desmunta el relat de les acusacions contra els Mossos com els canvis d'horari per garantir tenir més efectius. La testifical d'aquest matí del comissari Emili Quevedo, responsable de Planificació dels Mossos, ha estat contundent: "Encara que s'haguessin mobilitzat tots els agents disponibles no s'haurien pogut tancar tots els col·legis." "Ni buidant els carrers", ha sentenciat. El cas de la Brigada Mòbil, la unitat d'ordre públic de la policia catalana, n'és el paradigma. La Brimo surt a col·lació cada dos per tres per les acusacions a fi i efecte de reclamar saber on paraven aquell dia.\nQuevedo ha concretat al fiscal de sala, Javier Zaragoza, que la Brimo, que compta amb uns 480 efectius, tenia un ampli llistat d'actuacions, sobretot a la ciutat de Barcelona. D'entrada hi havia convocades dues manifestacions: una de caire anarquista i una altra de caire espanyolista contrària al referèndum. Dues convocatòries on s'hi podrien registrar incidents. En el full de serveis de la Brimo també s'hi comptava una concentració de Falange a la Plaça Sant Jaume, just al davant del Palau de la Generalitat. Així mateix, el partit del Barça contra Las Palmas i una "concentració que es preveia molt majoritària a la Plaça Catalunya convocada per l'ANC per donar publicitat als resultats del referèndum. "A més cal tenir present que és necessari tenir reserves d'unitats d'ordre púlic en una jornada on era plausible que es podien registrar incidents, calia una reserva de forces", ha sentenciat.\nEn la mateixa línia, Quevedo ha defensat l'operatiu dels Mossos pel Primer d'Octubre. El comissari encarregat de la planificació ha replicat un dels arguments de les acusacions que assenyalaven que hi havia destinat menys agents que una jornada electoral comuna. Segons Quevedo, aquell dia es van activar 7.800 efectius, quan en una jornada normal electoral s'activen entre 2.500 a 3.500. "Vam activar gent de gabinets i oficina, d'Afers Interns i d'investigació criminal que normalment no va uniformada", ha concisat. "Es van afegir 800 efectius més i vam llogar vehicles", ha afegit. De fet, es van llogar segons l'informe del sumari, 75 vehicles.\nPer a Quevedo era impossible activar els 16.800 agents. D'entrada, n'hi ha 800 que tenen segona activitat sense capacitat operativa. Una xifra a la que s'hi ha d'afegir entre el 10 i el 12% d'absentisme, a més no es poden abandonar els serveis ordinaris com trànsit. "No es pot destinar la totalitat del cos a fer complir un mandat judicial", ha indicat. A més, Quevedo ha recordat que cal tenir present que et calen efectius per abans i després de l'operatiu i calia tenir un relleu. En aquest sentit, ha enfatitzat que el dispositiu Àgora passava per anar a tots els col·legis electorals i advertir-los de les conseqüències. "Es van aixecar 4.000 actes i es van fer 2.000 identificacions", ha concretat. La idea segons Quevedo era tenir informació de tot arreu i esmerçar esforços en una presència policial que "havia de tenir una mínima capacitat dissuassòria". Quevedo ha assegurat que, en les reunions prèvies, ni fiscalia ni Guàrdia Civil ni Policia Nacional van qüestionar el binomis.\n"El plantejament era tenir menys presència policial en tots i cadascun dels centres de votació, ja fos amb dos o tres agents uniformats, sent conscients que en molts, alguns o pocs casos -desafortunadament va ser en molts casos- aquests agents no serien capaços de dur a terme la missió que tenien encomanada, però vam creure que aquesta realitat, el fet de tenir presència en tots i cadascun dels centres, ens donava una informació veraç", ha remarcat.\n"A part que en els casos en què es pogués fer ja podien complir el mandat judicial, ens donava una informació veraç i directa de quina era la situació en cada centre i on era més factible poder enviar un altre tipus de recursos per procedir a complir el mandat de l'autoritat judicial", ha justificat. "A partir d'aquí, si calia, s'activaven altres recursos, tot del cos de Mossos d'Esquadra i subsidiàriament dels cossos de seguretat de l'Estat, que havien enviat 6.000 homes", ha volgut assenyalar per incorporar la idea que pensaven en les unitats espanyoles com a reforç. D'aquesta manera, Quevedo entenia com un tot l'operatiu dels tres cossos policials.


Programes per a gent amb problemes de visió\n24 novembre 2015 /en General /por claudio\nAquest article està destinat a ajudar a persones cegues o les persones amb una discapacitat de visió que els dificulti la lectura de la pantalla.\nPrimer de tot un consell per a persones que malgrat no tenir problemes de visió volen tenir les lletres de la seva pantalla més grans\nPer començar haurem d’anar a Inici/Panell de control. A dalt a la dreta ens surt una opció com la següent per canviar la mida dels icones del Panell de control.\nLa pantalla que se’ns obrirà serà la que tenim aquí, i haurem d’anar a la opció de Pantalla\nTot seguit se’ns canviarà a la següent finestra:\nAquí podrem canviar la mida dels textos que ens sortiran a la pantalla. Si volem canviar la resolució haurem d’anar a dalt a l’esquerra a l’opció d'”Ajustos de resolució”.\nFinalment podem canviar la resolució aquí o a les opcions de sota que surten en blauon diu “Augmentar o reduir la mida del text”. En aquesta opció podrem canviar la mida dels textos de la nostra pantalla, que se’ns mourà a la finestra anterior.\nA continuació mostrarem alguns programes per a persones cegues o amb problemes de visió.\nÉs un software de lector de pantalla el qual l’ordinador de l’usuari amb problemes de visió JAWS llegirà el contingut que es mostri a la pantalla en veu alta, transformant el contingut de la pantalla en so de manera que l’usuari pugui accedir o navegar sense la necessitat de veure-ho.\nPer Windows, funciona amb diversos arxius, incloent animacions del Adobe Flash Player.\nTé capacitat per a llegir progressos i caràcters espacials dels jocs de caràcter ASCII.\nEs pot configurar mitjançant la interfície de programes d’aplicacions corporatives.\nÉs un lector de pantalla de Ubuntu amb software lliure, flexible i extensible per a les persones amb discapacitats visuals. Utilitza vàries combinacions de veu i de braille. Orca té l’objectiu d’ajuda a treballar a les persones amb discapacitats visuals i està enfocada a dos grans zones:\n-Educació, cultura i entreteniment mitjançant publicacions i gravacions.\n-L’atenció directa especialització depenent de l’edat i capacitat visual del usuari.\nDesfragmentar base de dades Exchange 2003 Com formatar un USB


Les imatges de les inundacions devastadores a Alemanya i Bèlgica, amb 157 morts\nAlemanya, amb més de 100 víctimes mortals, i Bèlgica, amb una vintena, tocades per una catàstrofe que s'atribueix a la crisi climàtica\nIrene Vaqué Reig / Jordi Brescó\nL'impactant esvallissada a Erftstadt fruit de l'aiguat a en aquest municipi prop de Colònia\nIrene Vaqué Reig / Jordi Brescó 16/07/2021 - 12.15 Actualitzat 17/07/2021 - 14.47\nL'aiguat de les últimes hores ha causat 153 morts entre Alemanya i Bèlgica i es tem que la xifra pujarà, perquè encara hi ha centenars de desapareguts.\nL'últim balanç, d'aquest dissabte al matí, parla de 133 morts en territori alemany, amb 1.300 persones desaparegudes, i 24 víctimes mortals al belga, on com a mínim hi ha quatre desapareguts. A més, la pluja torrencial també ha causat inundacions a Luxemburg i els Països Baixos.\nLa part més tocada pel temporal és l'oest d'Alemanya. La pluja ha remès, però la devastació és evident als estats de Renània-Palatinat, amb una cinquantena de morts, i el Rin del Nord-Westfàlia, on s'han comptabilitzat més de 40 víctimes mortals.\nSegons l'Oficina Federal per a la Protecció davant les Catàstrofes, hi ha 23 ciutats afectades per inundacions.\nA Ertstadt-Blessem, prop de Colònia, diverses persones han mort perquè una esllavissada ha ensorrat diverses cases.\nLa ciutat de Bad Neuenahr-Ahrweiler és una dels més afectades. Les autoritats reconeixen que, com que les línies telefòniques han quedat inutilitzades o col·lapsades, es fa difícil saber la xifra real de víctimes. "Quan tens 40 o 60 desapareguts i hi ha persones que no han donat senyal de vida des de fa tanta estona, ens hem de témer el pitjor", ha admès un responsable d'Interior a una televisió de la zona.\n"El temor és que la xifra s'hagi de corregir a l'alça", ha admès la policia d'una de les ciutats alemanyes afectades, Coblença, situada a la desembocadura del riu Mosel·la, afluent del Rin.\nHi ha 15.000 persones treballant en les tasques de rescat, amb 900 soldats desplegats per buscar desapareguts i ajudar els supervivents.\nA Schuld, l'aigua ha deixat un paisatge desolador als carrers.\nDestrosses als carrers de Schuld, al sud de Bonn, a vista de dron (EFE/EPA/Sascha Steinbach)\nEn aquestes dues imatges es pot veure l'abans i el després del pas de les inundacions\nSi no pots veure l'interactiu, el pots trobar aquí.\nUn cotxe esclafat, runa i fusta s'acumulen en un carrer de Schuld (EFE/EPA/Sascha Steinbach)\nUna grua treballa per retirar runa en un carrer de Schuld (EFE/EPA/Sascha Steinbach)\nAigua acumulada als carrers d'Erfstadt després del temporal (Reuters/Thilo Schmuelgen)\nLa gent s'ha mobilitzat per retirar sorra i fang dels carrers d'Erfstadt (Reuters/Thilo Schmuelgen)\nNo s'han quantificat els danys econòmics, però seran molt elevats perquè l'aigua ha destrossat carreteres, línies de tren, ponts i cases. El paisatge devastat es repeteix, amb carrers i cases negats pels rius desbordats i la pluja acumulada, cotxes bolcats o embarrancats i arbres caiguts.\nLes autoritats han demanat a la ciutadania que no entrin als soterranis inundats perquè hi ha risc de descàrregues elèctriques.\nLa crisi climàtica i l'impacte en la campanya electoral\nEls aiguats a Alemanya han posat la crisi climàtica en primer terme de la campanya per a les eleccions federals del 26 de setembre, quan el país ha de votar el substitut d'Angela Merkel al capdavant de la cancelleria. La dirigent conservadora, que és de visita als Estats Units, ha afirmat que està "impactada" pels fets i ha lamentat l'elevat nombre de víctimes.\nEl ministre de l'Interior, Horst Seehofer, ha atribuït la catàstrofe a l'escalfament global. "Aquests fenòmens meteorològics extrems són conseqüències del canvi climàtic", ha afirmat al mateix temps que ha demanat que Alemanya "es prepari millor" per afrontar-lo.\nEl favorit a les enquestes és el candidat conservador Armin Laschet, del mateix partit de Merkel, la CDU. Laschet ha coincidit a defensar que cal "accelerar els mesures de protecció del clima" i ha promès una "mobilització nacional" per reparar els danys.\nMés de 20 morts a Bèlgica\nLa pluja intensa i continuada ha provocat fins ara més de 20 morts i grans destrosses a Bèlgica, sobretot al sud i est del país, principalment a la regió francòfona de Valònia. El govern való declararà l'estat de desastre natural, com també han fet les veïnes Luxemburg i els Països Baixos.\nUna casa greument danyada a la localitat de Verviers (EFE/EPA/Stéphanie Lecocq)\nL'aigua ha inundat l'entrada d'aquesta casa de Theux, a Bèlgica (EFE/EPA/Stéphanie Lecocq)\nDues persones en el que queda d'una vorera a la ciutat de Trooz (Reuters/Yves Herman )\nCarrers de Valkenburg, als Països Baixos, completament inundats (Reuters/Mike Versteegh/SQ Visions)\nHi ha carreteres tallades, trens suspesos, milers de llars sense llum i algunes sense aigua potable.\nA Lieja, el riu Mosa s'ha desbordat en diversos punts per la crescuda sobtada del cabal, que lentament ha començat a baixar.\nEl temporal ha fet que l'aigua corrent hagi deixat de ser potable en alguns municipis de la província de Lieja.\nCrisi climàticaInundacions Alemanya


Seu Decaux Headquarters – Ricardo Bofill Taller de Arquitectura\nSeu Decaux Headquarters\nLes Echelles de la Ville 220 11th Avenue\nClient: J.C. Decaux\nÀrea total: 5,600 (m2)\nAquest edifici reprèn la tradició parisenca del edificis en cantonada per integrar-se de forma harmònica al teixit urbà La seva ubicació estratègica va requerir un tractament simbòlic en termes arquitectònics i urbanístics.\nLa torre de vidre que ocupa l’angle, connecta les dues façanes principals en l’exterior i el interior i constitueix un espai excepcional que articula les dues ales de l’edifici. Aquesta situació estratègica es va reservar per al Hall d’entrada, els despatxos més representatius i les sales de reunió.\nLa part interior de l’angle alberga una gran escala circular en espiral, amb un ascensor en el centre de l’ull d’escala. La...\nProjecte: Seu Decaux Headquarters\nÀrea total: 5,600\nLa part interior de l’angle alberga una gran escala circular en espiral, amb un ascensor en el centre de l’ull d’escala. La façana separa l’espai públic exterior i l’espai privat de les oficines, per fomentar la plena participació de l’edifici amb l’activitat del carrer i reforçar l’escala humana del usuaris. El disseny de la seva façana, amb l’alternança de columnes de vidre i pedra natural, marca un ritme de sòlids i buits.


67. DAWSON: Dawson City | Blog de viajes Altaïr\nTot el poble sembla respirar encara l’ambient d’aquella època. La presència de pocs cotxes aparcats al costat de les voreres i passarel·les de fusta i alguna treballadora de Parks Canada vestida d’època caminant pels carrers contribueixen encara més a recrear la Febre de l’Or. Després de recollir el mapa de la zona i algun fulletó a Informació, recorro els carrers de Dawson amb la bicicleta, amb la intenció de trobar algun lloc on em venguin un plat per a cercar l’or. Aquí i allà distingeixo edificis de l’època de la creació del poble, però són només façanes ben restaurades. A l’interior ja no s’hi duu a terme cap negoci. El cub blanc de fusta que era el Yukon Saw Mill Co. ja no ressona sota el soroll de cap serra. A la Klondike Thawing Machine Co., tot i que sobre el seu tendal blanc hi digui que és un «Magatzem on hi venem gairebé de tot», ja no s’hi ven res. Únicament mostra darrera les seves finestres empolsinades la decoració reconstruïda de com podia haver estat el seu interior.\nParks Canada ha fet un esforç considerable per a retornar Dawson al seu moment de màxim esplendor. Dues dotzenes d’edificis del poble han estat restaurats, pintats i embellits per a gaudi del visitant. Fins i tot algun d’ells té l’interior reconstruït, com el banc o l’oficina de correus. D’altres només tenen l’exterior reconstruït, com és el Temple Maçònic. És dels pocs edificis de pedra del poble i la seva alta i ampla escala de marbre coronada a la porta per quatre columnes jòniques que suporten un petit balcó el fan un edifici tan estrany entre la resta d’edificis de fusta com la pintura verd oliva, beix i vermelló amb què han pintat la seva façana. Més enllà hi ha l’edifici del Dawson Daily News, amb la seva façana de groc cigró i marcs de vermelló. Com les cases d’Skagway, el seu frontal és molt més alt que el sostre veritable, visible, allargat i envellit, des de qualsevol banda que no sigui just davant.\nLa feina de Parks Canada és lluny d’acabar, perquè entre aquests edificis renovats i restaurats també n’hi ha de totalment derruïts, aïllats per cintes de plàstic, o tancats amb porticons de fusta i abandonats a la seva sort. Però els edificis més ben conservats són els que tenen un negoci productiu al seu interior, i amb la quantitat de visitants que té Dawson cada any, és fàcil que un negoci ho sigui. El Downtown Hotel, el Klondike Kate’s o el Red Feather Saloon quasi sempre són plens, com ho són també totes les botigues de souvenirs de Front Street o el Dawson City general Store Ltd., el supermercat del poble.\nÉs en totes aquestes botigues de souvenirs on pregunto si tenen algun plat per a buscar or. La lectura del Gold Panner’s Manual m’ha donat alguna idea de com ha de ser el plat idoni, però per més que ho pregunto a les botigues, cap d’elles no en ven. De jerseis, imants per a neveres, postals, llibres i penjolls no en falten, però el que podria ser el souvenir per excel·lència brilla per la seva absència. Sóc a punt de desesperar-me quan una dependenta d’una de les botigues em suggereix que provi al Dawson Hardware Ltd.\nLa botiga que m’indica és estreta i es troba en un dels carrers menys transitats de Dawson. Deu ser per això que m’ha passat per alt en el meu periple pel poble. M’hi arribo amb quatre pedalades i de seguida veig que aquest és el lloc. Davant mateix de la porta hi ha exposats uns quants plats. N’hi ha de metall i de plàstic, grans i petits. En compro un de plàstic.\nA l’interior, la botiga és plena d’estris de bricolatge, destrals, canyes de pescar, botes d’aigua, serres i camises de franel·la. Sembla que hagi tornat a retrocedir en el temps i em trobi en un dels magatzems que proveïen als cercadors d’or.\n–Encara ho fem. Venem a molts dels cercadors de Bonanza Creek –em diu el dependent–. Molts d’ells utilitzen aquest mateix plat que tu has comprat. Però no t’emocionis gaire, eh?, només es fa servir per a prospectar o acabar de trobar alguna palleta escorredissa. Per al dia a dia fan servir dragues, bombes d’aigua i sedassos de diferents mides. Els plats els venem sobretot als turistes, que troben or en els tours que fan únicament perquè els hi han posat a la terra que els donen per a netejar.\nMentre parlava, la vista se me n’ha anat darrera seu on, penjats a la paret de darrera el taulell, hi distingeixo uns paranys.\n–Són per a petits felins –diu en veure on tinc clavats els ulls–, martes i goluts. La seva pell encara es pot vendre bé. Aquí al Yukon encara hi ha paranyers, i de tant en tant baixen de la muntanya a proveir-se de tot el material.\nSe m’acut que amb tants articles de primera necessitat a la botiga potser tindran fins i tot una esponja per a la dutxa. La vaig perdre en algun dels albergs.\nLa resposta és un disculpat «No».\nDeu ser que els cercadors d’or i els trampers no es dutxen gaire sovint...


AGRICULTURA I ALIMENTACIÓ:\nBaldiri Ros, President de l'INSTITUT AGRÍCOLA.\nLevolució mundial de la població tendeix a un creixement que, lany 2050, serà de 9.000 milions de persones. Preveient que cada cop viuran més i millor, sha de considerar la necessitat dels aliments que shauran de produir.\nAquesta realitat obliga a un canvi de cicle econòmic al sector agrari. Aquest canvi ha de venir duna profunda revisió estructural, que permeti garantir labastament de la població mundial.\nSembla, però, que aquesta situació no afecti al món occidental, en especial la Unió Europea, i com no a Espanya i Catalunya. Fins dia davui, és fàcil trobar a les prestatgeries del supermercat tot tipus de productes a preus raonables i aquesta és la raó que una política agrària errònia hagi perdurat durant tants anys.\nEls grans esforços esmerçats per incloure lagricultura dins un aigua-barreig quimèric, filosòfic, mediambiental i proteccionista, té per objectiu no acceptar lagricultura com a sector econòmic estratègic. Aquesta política és un fre a la poderosa reconversió empresarial que necessita el sector.\nAquesta fixació, al llarg de més de dues dècades, ha posat de manifest la ineficàcia duna política que pretenia revitalitzar al sector agrari i rural, rejovenir-lo i equiparar les seves rendes en relació a daltres sectors. Tot un fracàs.\nQueda ben patent que, propostes com la multifuncionalitat de lagricultura, pseudo-propostes de valoritzar el paisatge o el mediambient, no tenen potencia econòmica suficient per revitalitzar al sector. Es converteixen en factors restrictius i limitants pel desenvolupament empresarial que necessitem.\nTal com indica la FAO, per assolir la capacitat dalimentar a les més de 9.000 milions de persones a lany 2050, serà necessari augmentar la producció de matèries primeres en un 70%, i que per assolir aquest objectiu serà precís la reestructuració profunda del model empresarial. Un model que tingui la capacitat de gaudir duna transferència tecnològica que permeti incrementar la producció. Sha dalliberar superfície agrària útil, shauran de crear nous regadius i optimitzar els actuals, amb lobjectiu daprofitar totes les possibilitats per cobrir les necessitats mundials daliments.\nLerràtica política agrària actual. El més que probable encariment del petroli, el dèficit energètic, lineficient política de renovables, el desinterès per la biomassa dorigen forestal, seran un pesat llast per la reactivació econòmica del nostre país.\nLa deslegitimació de lagricultura, provocada per alguns amb la pretensió quimèrica de reinventar lo rural amb els arguments de retornar als orígens, ha generat una burocràtica obsessió urbana de convertir el sector agrorural en museu o parc temàtic.\nPer aconseguir aquests objectius, les polítiques europees, estatal i autonòmica, dediquen diners públics a estudis i plans pilot que justifiquen la ineficient i perjudicial política agrària. Aquest procedir ens allunya del principal i més estratègic: lagricultura ha de produir aliments amb eficàcia.\nÉs contrari a la racionalitat i al sentit comú, condicionar a lagricultura, base de lalimentació, amb conceptes proteccionistes i mediambientals. Aquests conceptes que es diu voler protegir, no podran ser preservats sense la presència duna agricultura potent i competitiva.\nÉs irresponsable pensar que prioritzant les mesures proteccionistes i una política territorial de clau urbana remuntarà el món rural. Aquesta irresponsable actitud és el principal obstacle per la seva regeneració.\nEl moment del canvi de cicle a lagricultura és inajornable. La legitimació daquest sector estratègic ens ha dimpulsar a dotar-lo de tots els mecanismes que permetin assolir objectius de producció competitiva, relacions contractuals a tota la cadena de valor i transparència de mercat. Aquests són els únics que poden garantir la capacitat de produir aliments i donar resposta a les previsions.\nÉs imprescindible un canvi en la política agrària per facilitar un canvi de cicle inevitable. Lagricultura forma part imprescindible de la recuperació econòmica que demana la situació present i futura.


elMercadal - Diari optimista de Catalunya - Mostrant articles per etiqueta: El Mercadal\nDissabte, 08 Octubre 2016 18:20\nSembla ser que el periodisme donarà un gir cap a l'excelència i l'optimisme. Així ho ha manifestat Josep Maria Castells al debat organitzat pel periodisme jove i assenyat de 7ACCENTS on ha fet una crida explícita i contundent a Gamisans, i li ha demanat noves línies d'ajuts per a portals com el seu perquè tenen un paper molt important per seguir avançant en un món global on hi ha molt discurs de la por dins del sector. Davant d'una revolució informativa, d'una major quantitat però potser també d'una menor qualitat de la informació. "Renovar-se o morir", la segona taula de la jornada iSE7, ha mostrat diversos punts de vista sobre el creixement de la informació, del seu poder i dels canvis o sobre la readaptació que han de fer les persones per no caure en l'"idiotisme".\nIntegrada per professionals polivalents i imaginatius que destaquen en diversos àmbits comunicatius, Txe Arana, Josep M. Ganyet, Carles Porta i Àlex Terés, la segona taula rodona ha deixat reflexions molt interessants sobre el comportament a seguir davant de l'"excés" o la "democratització" informativa.\nSegons Carles Porta, estem davant d'una comunicació democratitzada que ha multiplicat la informació i els seus usuaris. Cada cop hi ha "més idiotes a les xarxes", confessa. Des del seu "optimisme malaltís", creu que tard o d'hora el periodisme tindrà el protagonisme que avui en dia està desapareixent. "Hi ha molts canals, tenim massa informació i no tota és la correcta" diu. Així que incita a trobar els mecanismes o referents que ajudin a refocalitzar el criteri informatiu que evidenciï la qualitat i no tant la quantitat, però "és el públic que ha de demanar aquest canvi", conclou.\nLa primera jornada iSE7 ha finalitzat amb l'entrega dels PREMIS SE7BLOGS. Segons els lectors de 7accents.cat, el blog de Núria Perpinyà, escriptora lleidatana nascuda l’any 1961 i professora de Teoria i Literatura Comparada a la Universitat de Lleida, és el millor de Lleida d'aquest any. Ignasi Servià ocupa la segona posició, a poca distància de la guanyadora, i Dolors Mateu, la tercera. Perpinyà ha estat premiada amb una tablet; Servià, amb un e-book, i Mateu, amb un lot de vins Clos Pons i dues entrades per a un espectacle de la nova temporada del Teatre de la Llotja.\nEl blog d'Ignasi Servià, consultor en temes estratègics i territorials relacionats amb els regadius, s'endú el 2n Premi al Millor Blog de Lleida en el marc dels PREMIS SE7BLOGS 2016. Finalment, la cuinera de Balaguer Dolors Mateu guanya la medalla de bronze amb el seu popular blog. Amics de la Fotografia de Lleida, INEFC Lleida, Maleficasblog i Pharma 2.0 són els altres blogs amb més lectures a 7accents.\nLa proposta del director ha estat ben rebuda per Gamisans que en el seu discurs s'ha compromés a crear noves línies d'ajuts que empoderin mitjans com ara 7accents o El Mercadal per fer-los un referent no només a Lleida sinó a Catalunya.\nDilluns, 18 Juliol 2016 08:24\nMolt s'està parlant sobre Pokémon GO des del seu llançament per a Android i iOS , però el que us venim a explicar ara és realment especial. Tal com informen des del portal Engadget, Pokémon GO té efectes beneficiosos reals sobre la salut mental . Una cosa que ha aconseguit demostrar el Doctor John Grohol, expert en teràpies amb tecnologia, que ha observat com afecta que els seus pacients amb depressió juguin a Pokémon GO.\nSegons indica el prestigiós portal HobbyConsolas "El fenomen que la gent jugui a Pokémon GO en el món real proporciona avantatges en el seu estat de salut mental. Crec que és una cosa molt singular i és la primera vegada que veig una cosa així " , comentava el doctor Grohol. " El desafiament sempre ha estat que la gent amb depressió té un nivell de motivació inexistent. Però Pokémon GO està fent que vulguin sortir al carrer, prendre una mica d'aire fresc o, fins i tot, prendre una dutxa, una cosa que pot ser molt difícil de comprendre i molt més de fer en aquestes persones. Com veieu, Pokémon GO està aconseguint que molta gent amb depressió aguda surti al carrer sense plantejar-s'ho, cosa que abans resultava gairebé impossible. Un esdeveniment que el Doctor Grohol va comparar amb l'esport ja que assegura que el joc aconsegueix els mateixos resultats que aquest en funcionar com un antidepressiu amb un efecte molt fort. I és que, molts psicòlegs i psiquiatres nord-americans ja ha començat a fer servir Pokémon GO en les seves teràpies.\n"Ajuda a les persones fins i tot sense pensar en que ho està fent" , comentava el doctor Grohol. "Això és perquè no veuen Pokémon GO com una eina per millorar el seu estat d'ànim. És un joc! A causa de la forma en què han creat la dinàmica de joc, han aconseguit crear un reforç molt fort perquè la gent surti fora i s'activi " . Així, el Doctor passava a afegir que Pokémon GO resulta un complement ideal a altres tractaments per a la gent amb algun tipus de problema mental, ideal per unir a altres teràpies i ajudar a pujar l'ànim.\nPokémon Go - Llocs ( 9 )\nI és que, Pokémon GO està canviant la vida de moltes persones, fent que estigui començant a ser freqüent veure gent pel carrer divertint i interactuant en grup amb els amics o amb desconeguts gràcies a l'aplicació mòbil. Caldrà veure amb què ens sorprèn pròximament el nou joc per a mòbils de Nintendo .


50è aniversari de l’escola d’educació especial a Badalona :: Notícies :: Ajuntament de Badalona\n50è aniversari de l’escola d’educació especial a Badalona\n29/11/2019, 0:00h. -\teducació, serveis socials\nEl Museu de Badalona acull el 4 de desembre una jornada sobre l’educació especial i la inclusió a la ciutat amb el lema “Som presents i obrim oportunitats”\nL’Institut Municipal de Serveis Personals de Badalona (IMSP) ha organitzat per al dimecres 4 de desembre un acte commemoratiu de l’inici del 50è aniversari de les escoles d’educació especial a Badalona. La jornada sobre l’”Educació especial i la inclusió a la ciutat” tindrà lloc al Museu de Badalona a partir de les 17 hores. Sota el lema “Som presents i obrim oportunitats“, l’acte comptarà amb conferències i taules rodones i finalitzarà al conjunt museïtzat Termes-Decumanus, on es farà un brindis pel 50è aniversari compartit amb les entitats badalonines que treballen en la protecció dels drets de les persones amb discapacitat intel·lectual.\nA Badalona l’escola Llevant atén 78 alumnes i l’escola Can Barriga a 68 en les diferents etapes: infantil de 3 a 6 anys i etapa bàsica de 7 a 21 anys.\nL’escola Maregassa compta amb 75 alumnes i imparteix educació postobligàtoria.\n17.00 hores. Sala d’actes del Museu, 1a planta\n17.10 hores. Benvinguda i presentació, a càrrec de:\n• Olga Ruesga, gerent de l’Institut Municipal de Serveis Personals.\n• Immaculada Reguant, subdirectora general d’Educació Inclusiva. Departament d’Educació, Generalitat de Catalunya.\n• Álex Pastor, alcalde de Badalona i president de l’Institut Municipal de Serveis Personals.\n17.25 hores. L’escola com a element d’inclusió: present i futur\nModerador: Manel Merino, director de l’Escola Can Barriga\n• Els drets dels infants a la inclusió. Begoña Roman. Doctora en filosofia i professora de la UB, experta en ètica aplicada en entorns professionals i organitzatius.\n• Enfortint la col·laboració entre la família i l'escola. Climent Giné. Doctor en psicologia, investigador en discapacitat i qualitat de vida\n18.25 hores. Taula Rodona “suports envers la inclusió”: Projectes innovadors / bones pràctiques en inclusió\nModeradora: Judit Munner, directora de l’Escola Maregassa\nCEEPSIR: un suport per la inclusió. Núria Andreu. Directora de l’EEE Llevant i del CEEPSIR de Badalona.\nPràctiques que donen veu a l’alumnat. Soletat Balagueró. Inspectora d’Educació de Badalona i referent de diversitat.\nTEA i diversitat funcional. Rosa Calvo. Unitat de Referència de Trastorns de l'Espectre Autista del Servei de Psiquiatria i Psicologia Infantil i Juvenil. Hospital Clínic de Barcelona.\nRol de les famílies en l’educació especial i inclusiva. Elisabeth Ruiz, mare d’alumne i presidenta de l’AMPA de l’EEE Llevant.\n19.00 hores Al conjunt museïtzat Termes-Decumanus. Brindis del 50è aniversari: Compartim amb les entitats badalonines amb una llarga tradició en la protecció dels drets de les persones amb discapacitat intel·lectual.\n• 2a tinent d’alcaldia de l’Ajuntament de Badalona i vicepresidenta de l’IMPS, Teresa González.\n• Fundació Badalona Capaç. Maite Arqué, presidenta de la Fundació.\n• Fundació Aspanin. Maite Forteza, presidenta de la Fundació.\n• Representant Fundació SIQUE. Rosalia Feliu, presidenta de la Fundació.\n• Associació Marenostrum. Xavier Pedro, president de l’Associació\nEspai relacional i finalització de l’acte a les 19.45 hores.\nL’Institut Municipal de Serveis Personals de Badalona (IMSP) compta amb uns 300 professionals que atenen a l’any prop de 9.000 persones, a través de 18 dispositius entre equipaments, programes i serveis. L’IMSP presta serveis educatius a l’alumnat que presenta necessitats educatives especials; gestiona serveis residencials i centres de dia, adreçats a persones grans, persones amb discapacitats físiques i psíquiques i persones amb problemes de salut mental; ofereix serveis d’atenció precoç a la infància amb trastorns de desenvolupament, així com atenció a la infància i adolescència en situació de risc greu o de desemparament.\nBadalona, 29 de novembre de 2019


Ja tenim la Gramàtica de la llengua catalana, publicada per l’Institut d’Estudis Catalans\nFinalment ha sortit publicada la Gramàtica de la llengua catalana, publicada per l'Institut d'Estudis Catalans, i dirigida per Manuel Pérez Saldanya, Gemma Rigau i Joan Solà.\nPodem dir que vivim un moment històric. Acostumats com estem al partit del segle, al casament del segle, i a d'altres cites diverses qualificades d'històriques ens sembla que els moments històrics de debò són el nostre pa de cada dia. Però, de fet, no; tanmateix, podem dir ben clar que la publicació de la Gramàtica de la llengua catalana de l'Institut d'Estudis Catalans (IEC), la primera elaborada des de l'IEC, és un moment històric.\nHo és des del moment que és la primera gramàtica institucional que tenim; ho és perquè fa pràcticament 100 anys que esperàvem un moment com aquest (la Gramàtica catalana de Fabra es va publicar el 1918); ho és perquè és una gramàtica que pretén donar compte de formes de diferents àmbits geogràfics i també de diferents registres.\nEn paraules de l'IEC, la "Gramàtica de la llengua catalana no introdueix, doncs, canvis substancials, sinó matisos i més flexibilitat, i amplia i detalla la gramàtica de Fabra per donar resposta a qüestions que aquest no va plantejar o que va apuntar molt esquemàticament. Al mateix temps, incorpora les solucions avalades per la tradició i el prestigi social que encara no tenien el reconeixement per part de la norma."\nSegur que en els mitjans de comunicació catalans o a les xarxes socials heu vist exemples dels canvis o matisos que introdueix la nova gramàtica. El sistema de dir les hores, per exemple, és un cas de variació geogràfica. Vegem com ho plantegen des de l'Institut:\n"Un exemple del tractament de formes pròpies de territoris diferents pot ser el que fa referència a l'expressió de les fraccions horàries. La Gramàtica de la llengua catalana recull la pròpia dels parlars del Principat ―el sistema anomenat de campanar, i que és específic de la llengua catalana: un quart de vuit, dos quarts de sis, tres quarts de quatre―, i la dels parlars valencians i baleàrics ―el sistema de rellotge: les set i quart, les set i mitja, les vuit menys quart. Cal entendre, en aquest cas, que el sistema que és propi d'uns territoris és inusual i no s'aplica fora d'aquests territoris."\nI ara, vegem com la diversitat de registres afecta en algunes combinacions de pronoms febles, també en paraules de l'IEC:\n"Un exemple del tractament de formes pròpies de registres diferents pot ser el de les combinacions pronominals. Són acceptables combinacions com li'n i li ho -Li'n falta una i Li ho diré- o n'hi i l'hi -N'hi falta una i L'hi diré-, encara que en els registres formals són més habituals li'n i li ho."\nQuan ens endinsem en la nova gramàtica, per tant, caldrà que sobretot tinguem present la dicotomia entre adequat/no adequat. Perquè si el que hi esperem trobar és correcte/no correcte, potser tindrem un desengany.


El Trull d'en Francesc: Tancat per vacances fins al 13 de febrer!\nTancat per vacances fins al 13 de febrer!\nCom ja ve essent habitual quan arriben aquestes dates, tot l'equip humà del Trull d'en Francesc obrim un parèntesi en el nostre afany d'atendre els vostres desitjos gastronòmics i, en forma de vacances, ens allunyem durant prop d'un mes dels fogons.\nEnguany, les portes del restaurant romandran tancades des del 12 de gener fins al proper 13 de febrer, temps suficient per re alimentar els nostres dipòsits de la il·lusió i endinsar-nos en un 2015 molt especial ple de sorpreses, atès que ens brindarà la oportunitat de celebrar, el 25 de maig, el 25è aniversari de la nostra obertura. Estigueu ben atents, perquè tenim preparades un seguit de propostes que us anirem desvetllant de mica en mica i que de ben segur que no us deixaran indiferents...\nAmb tot, no podem entonar el "fins aviat" sense agrair de manera immensa la confiança, el suport i l’entusiasme que tots els nostres clients sempre ens heu encomanat amb les vostres visites, i que no fan res més que animar-nos a continuar i, en la mesura del possible, millorar tot allò que us podem oferir des dels nostres plats i amb un tracte proper i acurat.\nTot desitjant retrobar-nos ben aviat, una forta abraçada!\nPublicat per El Trull d'en Francesc a 11:56


El problema de les Balears no és que la gent es dongui o no de baixa del PP, doncs això obeeix a una estratègia per conservar el poder. És el tarannà de la gent que es pensa que sent espanyolista anticatalanista ja ha complert la seva missió en aquest món. Pobre gent que actua en contra del seu poble i de sí mateix. Al final de la seva vida no poden pas estar gaire satisfets.\nDoncs segons la Ulltima Hora, hi ha hagut tres baixes i sexanta afiliacions. Costa bastant creurer-ho, però és el que es diu.


Núria – Coma de Vaca – Queralbs | FABRIKA d'ILLES\nNúria – Coma de Vaca – Queralbs\nHavent passat la nit a l’alberg de Planoles, on hem conegut al “nen de l’inter”, ara ens trobem a l’estació del cremallera de Queralbs amb una bossa tipus picnic, amb el nostre esmorzar, mentre esperem a que arribi el tren que ens durà fins a Núria. Encara ens estem recuperant de la castanya que ens acaben de fotré amb el bitllet, segurament aquest deu ser el tren més car de tot Catalunya, segur que es podria confirmar que es un preu de suïssos. El trajecte, que te una durada d’uns vint minuts, ens va oferint un paisatge força encantador mentre va remuntant el fort desnivell que hi ha fins el santuari, aproximadament uns set-cents cinquanta metres. L’arribada es com un esclat de llum i color, i no només per que acabem de sortir d’un túnel, si no per que aquest any amb les pluges que hi ha hagut tot esta molt verd, a més ens acompanya un sol que d’aquí poc farà justícia. Per tan amb aquesta idea al cap, tan bon punt posem els peus a terra, ens empastifem be de crema solar per tal d’evitar possibles cremades. A l’esplanada podem veure com estan preparant la cursa de muntanya que es diputarà diumenge al matí, es tracta de la IV edició de l’Olla de Núria, prova que en un temps de dues hores i disset minuts va guanyar en Kilian Jornet seguit de l’Agustí Roc i Ricardo Mejía en la categoria d’homes, i en dones les guanyadores va ser amb un temps de dues hores i cinquanta un minuts Laura Orgué, darrera seu Emanuela Brizio i Gemma Arró.\nUns minuts més tard, amb les botes calçades i ben cordades, les motxilles a l’esquena i havent miccionat, ens disposem a enfilar-nos cap al camí del Via Crucis, inici del nostre periple cap al refugi de Coma de Vaca.\nDesprès d’haver anat seguint els passos o estacions que estan representades durant el recorregut, i veure com un tal Jesús era traït, jutjat, crucificat i havia tocat el dos d’una cova, arribem a l’anomena’t “Camí dels Enginyers”. Aquí anem per un tram força planer i de manera suau ens duu fins el torrent de la Fontnegra, una mica més endavant i ja des de el Serrat de Pedrisses, gaudim d’una vista extraordinària de la Vall de Ribes. A partir d’aquí anem fent pujades i baixades de forma continuada però molt agradable, l’únic inconvenient es que sembla que s’estigui començant a girar el temps, i en arribar al Collet de les Barraques ens em d’abrigar. Passem pel Clot de Malifern, on hi ha restes de blocs de pedra provinents del Torreneules, i també un cable per passar-lo amb tranquil·litat, tot i que en un principi no cal no esta de més com a mesura de precaució.\nDe cop el camí sembla ven be que desaparegui entre l’herba fins a arribar al Coll dels Homes, on descobrirem que aquest lloc te una altra nom per la gent del refugi, li diuen o li deien, “la cabina”, ja que era l’únic lloc on podies trobar cobertura telefònica. Des d’aquest punt tens una vista impressionant de les Gorges del Freser i al final del camí intueixes les plaques solars que abasteixen d’energia el refugi. Després de creuar un parell de petites tarteres, arribem finalment al final de l’etapa d’avui.\nAquest refugi també rep el nom de Manelic en homenatge a Àngel Guimerà autor de l’obra “Terra Baixa” inspirada a la Coma de Vaca. Es troba situat al Pla de les Eugues a 2.020 metres d’alçada, sota la presencia del Puig del Balandrau i en la confluència dels rius Freser i de la Vaca. Va ser construït entre els estius de 1998 i 1999, per tal de substituir l’antic refugi lliure.\nUn cop ens hem donat d’alta, seiem i ens posem a dinar d’una manera relaxada i distesa, també produït per la tranquil·litat que es respira, ja sigui per la manera de fer dels responsables i per que en aquests moments som molt poca gent, tot i que ja ens han avisat que al vespre estarà ple. Al cap de poc comencen a arribar grups de gent i abans de que s’ompli del tot, decidim d’anar a dutxar-nos, per així acabar de relaxar-nos. Però la cosa es bastant difícil, no per que només disposes de cinc minuts d’aigua, si no per que a fora s’ha muntat un galliner força considerable, per desgràcia aquest fenomen se’ns repetirà fins a tres vegades més. Un cop acabats decidim que es hora d’anar a hidratar-nos amb unes cerveses i unes llimonades a un costat de l’entrada principal, on gràcies a una gran roca que ens tapa, passem del tot desapercebuts de la gent que va arribant. Una estona més tard, davant nostre se’ns presenta el que ja temíem, pràcticament deu haver arribat tothom. Entrem a dins i mentre esperem que sigui l’hora de sopar, fem unes partides de cartes. Finalment criden a sopar, estem repartits per grups en les diferents taules, en total serem cinquanta persones, ara es produeix el primer efecte gallinaci, i curiosament o com era d’esperar es el mateix grup que abans el que el provoca. Un cop satisfets del considerable àpat, sortim a prendre una mica la fresca, ja que a dins l’ambient esta força carregat. Poc després ens trobem a les lliteres per tal d’intentar dormir. A mitja nit comença un rebombori d’anades i vingudes al lavabo considerable, suposo que es lo típic quan un hi va a tothom li entra la pixera. I a les set del matí es produeix el segon efecte gallina, com que el mateix grup de sempre s’ha de llevar aquella hora, decideixen que tothom ho ha de fer. Intentem fer el manta una mica i al cap d’una estona ens llevem per tal d’esmorzar, però la situació es impossible, ja que les gallines han decidit fer la seva tercera trobada i estan escampades per tot arreu, aquesta situació fa que ens esperem una mica per poder menjar, cap problema estarem més tranquils. Quan acabem i ens hem preparat la bossa, ja no queda pràcticament ningú al refugi, ara si que s’està tranquil, moment que aprofitem per tal de xerrar una estona amb el guardes.\nUnes fotos més tard, enfilem el camí que a través de les Gorges del Freser, aquest cop per la seva part baixa, ens durà fins a Queralbs. Travessem un pont i enfilem pel costat del torrent del Bogader, fem un gir a la dreta i comencem a planejar per sobre el riu que ens queda just als nostres peus, des d’aquí tenim unes magnifiques vistes del refugi i al fons podem intuir el Bastiments. Més endavant comencem a baixar per un seguit de llaçades que ràpidament ens fan perdre alçada. Al cap d’una estona ens endinsem al bosc, el qual ja no deixarem fins arribar a la central elèctrica de Daió, després de passar molt a prop del Salt del Grill. Arribats en aquest punt, ja només cal fer un petit tros per carretera fins al poble, on al cap de res ja ens trobem entaulats. Un parell d’hores més tard ja som al cotxe i cap a casa, amb una consigna clara, per poc que podem em de tornar a fer una visita a la gent del refugi.


El Sedis vol omplir el Palau d'Esports per acomiadar la millor temporada del Cadí La Seu — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / El Sedis vol omplir el Palau d'Esports per acomiadar la millor temporada del Cadí La Seu\nEl Sedis Bàsquet vol convertir en una festa l'últim partit del Cadí La Seu a casa, aquest dissabte vinent contra el considerat millor equip d'Europa, el Ros Casares de València. El club urgellenc ha preparat una promoció especial amb l'objectiu d'omplir el Palau d'Esports.\nAixí, s'ha repartit invitacions a tots els centres escolars de la ciutat i de la comarca, com també a tots els clubs de la demarcació de Lleida que tenen equips femenins en competició.\nEl Sedis vol fer també així un reconeixement a les jugadores i al cos tècnic, en la que ja és la millor temporada de la història a la Lliga Femenina. El Cadí La Seu ha estat reconegut de manera unànime com l'equip revelació de l'any. A dues jornades del final, té un balanç de 13-11, ha aconseguit la permanència amb més antel·lació que mai i depèn d'ell mateix per acabar en sisena posició, plaça que dóna dret a jugar a Europa.\nDes del club s'ha atribuït aquest balanç positiu a la bona actitud de l'equip i a una gestió seriosa. Tot i tenir un pressupost reduït, el Cadí és actualment un dels equips que compleix millor els compromisos amb les jugadores, en un context de crisi en l'esport d'elit.\nL’escola de bàsquet animarà els períodes de descans i el club prepara més sorpreses per aquest darrer partit.


Roda el món i torna al bloc: I una dues i tres ....ge\nDoncs sí hi torno .....fa tanta il·lusió ser a la roda del món que fa tornar al bloc que escric el meu tercer i últim post de planxar mots , ja que ens han dit que mínim un i màxim tres .....i heus aquí el número tres .....\nAu Elfreelang tant fer la xula i ara , de sobte, te n'adones que no saps què vols escriure.....d`enyors i nostàlgies de blocaires que no hi són perquè van eliminar el seu bloc .....ja no perquè ja ho he fet, de blocairades col·lectives tampoc .....i posar-se ara a enunciar i anunciar que el proper dia 2 de febrer el teu bloc farà sis anys .....no tampoc .....que això és una trobada virtual imponent i magnifica i ara no toca .......\nBé, faré servir la lletra ge de gener ......gruaré gabiejar gàbies , generant girs , gags, gafets, gafetes gaudint generant gener , gaubances generals , gaudis gaiament, gaiato gairebé gruixut gripau gras, gírgola i gàrgola, garjola galàctica gens galana, geranis , gerds, galania gebrada, gotims, gotellada , galàpet gris, gec garrotada, girola giravolt gorg gorja gola, gegantina girafa , gelabror gelada, glaç, gel, gelat gelatina, gelós gelosa gelosia gemada, gemec gemegant gorgs, gúbies, grumolls gomosos, guals glamurs, guants guanyadors , generals glacials galtes galtones gruant glatint guerrers guenyos ......guepards guerxos, garibaldina gavardina gràcil, graciosament grimpo grades, graderies , graelles graduades, gràfics grafismes ....gralls, grallers , gramalla gramàtica.....gramòfon gramola ...granada grana greal grec greala grega greda groguera gregoriana, groga grufant gruix guix gaig goig gall goll gruny , garbí gener gruta greu grau, gobelet godall godalla golafre, gojo gojant goges , gener generació ......ho sento m'he embalat , text sense sentit un pel dadà .....el gaudi ha estat especial i per quan la segona gran trobada ?\nPublicat per Elfreelang a 21:48\nM. Antònia 30 de gener de 2015, a les 22:01\nPlanxa.planxa. No tinc tanta paciència com tu per a copiar tants mots, pot ser que per altres coses tampoc.\nElfreelang 31 de gener de 2015, a les 14:31\nm'agrada jugar amb els mots i amb les paraules .....les lltres i els posts de planxar , de fet és l'únic lloc on planxo\nElfreelang 31 de gener de 2015, a les 14:32\ni ara veig que m'he cruspit una e....de lletres\nmontse 30 de gener de 2015, a les 23:49\nCom sempre, el teu domini de la paraula és genial.\nElfreelang 31 de gener de 2015, a les 14:33\ngràcies generosa guardo i gaudeixo gratitud\nCarme Rosanas 30 de gener de 2015, a les 23:58\nEl gener gira\nnous giravolts de gaudi.\nEl goig a les galtones.\nI en gorgues gegantines,\nEn gobelets i grutes\nFan gabiejar les goges...\nLes teves paraules sempre són una immensa temptació per a mi... Gràcies per jugar!\nElfreelang 31 de gener de 2015, a les 14:35\ngràcies generosa governanta de gaudi i de gaubança , els galàpets tristos que en gobelets i grutes gabiegen les gorges i pengen geranis que grimpadors gruen m'han generat gaudis genials!\nMcAbeu 31 de gener de 2015, a les 8:52\nGenial, amb "g" de genial. M'encanta la teva facilitat de jugar amb els mots en aquests posts on els deixes ben planxats i arreglats, en perfecte ordre de revista. :-)\nElfreelang 31 de gener de 2015, a les 14:36\ngràcies gran mac rei dels sonets i dels enigmes ! només giravolto\nMontse 31 de gener de 2015, a les 10:27\nHas trobat el punt G :) Elfre... has anomenat Gana? Anem a fer un entrepà i unes cervesetes mentre xerrem pels colzes? eh? eh? eh?\nElfreelang 31 de gener de 2015, a les 14:37\nno estaria malament fer unes cervesetes ! ostres el punt G montse !\nPons 31 de gener de 2015, a les 13:16\nGracies Gper Gobsequiar-nos Gamb Gun Gtercer Gpost\nquin guason està s fet pongs\nfanal blau 31 de gener de 2015, a les 13:23\nGenialitat genuïna, com sempre!\nElfreelang 31 de gener de 2015, a les 14:38\ngenuïna potser sí genialitat no tant abraçades fanalet!\nCarme Rosanas 31 de gener de 2015, a les 13:49\nAh! I si mires les enquestes que avui ja són definitives perquè s'ha acabat el termini... Doncs veuràs que la segona gran trobada del Roda al món i torna al blog, serà molt probablement l'any 2018. L,scabarem de dissenyar, entre tots, aquests primers dies de febrer. Abans d'acomiadar-nos, tornem a quedar...\nElfreelang 31 de gener de 2015, a les 14:41\nha guanyat el de tres anys pel que dius .....tres anys passaran volant Carme .....li haurem de trobar un nom o farem servir aquest i afegim 2018 ....o torna al bloc de tres de tres? be ja aniràs dient uipi una altra trobada!\nConsol 31 de gener de 2015, a les 15:49\nG de genuïna, gatzara, geni, giny, gest, glòria, goig, gràcia, grat, gresca i bon gust, Elfreelang.\nElfreelang 1 de febrer de 2015, a les 12:12\ngràcies Consol ! gener genera gaudis gegants generosa !\nsa lluna 31 de gener de 2015, a les 17:13\nGrandiosa tota tu, genial, gentil i generosa,\ngaudeixo gustosa de la teva genialitat.\ngran aferrada sa lluna lluneta!\nTeresa Duch 31 de gener de 2015, a les 19:26\nGlubs! Heu acabat el repertori. Per què sou tan puntuals comentant? És per gratitud o perquè és gratis? De moment, com diu el Pons.\nElfreelang 1 de febrer de 2015, a les 12:13\nserà per que és gratis de moment .....glubs\nM. Roser 31 de gener de 2015, a les 21:49\nT'ha sortit un post, ben original...Al gener, els geranis estan ben coberts de gebrada i la gelada ha matat les gerderes!\nmolt bona generant genialitats amb ge M Roser!\nignasi 31 de gener de 2015, a les 22:27\nGairebé no goso ni garlar amb les teves gloses...\nElfreelang 1 de febrer de 2015, a les 12:14\ngi gi gi giravolto generant gàrgoles i gírgoles als gorgs de gener!\nAugust Garcia i Orri 1 de febrer de 2015, a les 18:07\nElfree, .airebé no trobo mots amb . que no ha.ueu dit! Heu .arlat tant que les paraules que volia dir ja no tenen .ràcia. No sóc .ansoner però confesso que em fa mandra buscar-ne de més .racioses. I com que no vull .uerra amb vosaltres, que ja sento com a .ermans, us deixo, senzillament, un .ran desi.: que el .oi. us .uiï durant aquest any!\nrits 1 de febrer de 2015, a les 22:15\nun gener ben intens!!!!! feia molt que no et llegia un post de mots.\nXeXu 2 de febrer de 2015, a les 9:39\nVeus com el teu estil es reconeix fàcil. Aquestes coses només les fas tu.


Disparen contra un home a l'ambaixada d'Israel a Ankara - Diari de Girona\nDisparen contra un home a l'ambaixada d'Israel a Ankara\nankara | efe/ddg 22.09.2016 | 00:00\nLa policia turca va disparar, va ferir i va detenir davant de l'ambaixada d'Israel a Ankara un home que suposadament va intentar dur a terme un atac amb un ganivet. «L'atacant està ferit i el personal de l'ambaixada està il·lès», va comunicar la legació diplomàtica israeliana.\n«Un policia es va adonar que l'individu es comportava de manera estranya. Li va preguntar perquè venia a l'ambaixada fora del recinte», va explicar a Jerusalem el portaveu del ministeri d'Exteriors, Emanuel Najshon. L'individu va treure després d'una bossa un ganivet embolicat en un paper i la policia li va demanar que s'aturés. «En no respondre i no llençar el ganivet li van disparar a la cama», va assenyalar el portaveu.\nSegons les autoritats turques, el detingut és un paleta de 38 anys, oriünd de Konya, a Anatòlia central, que suposadament pateix una malaltia psíquica. Abans de l'incident l'home hauria cridat als guàrdies «volem canviar tot el Próxim Orient».\nL'atacant va resultar ferit en una cama i va ser ingressat en un hospital de la capital. L'oficina de governació d'Ankara va assenyalar que l'atacant sembla no tenir cap relació amb el terrorisme. Artificiers de la policia turca van examinar un paquet sospitós que va resultar ser inofensiu.


Vespres d’Arnadí & Cor de Noies de l'Orfeó Català - —Stabat Mater de Pergolesi | Palau de la Música Catalana\nVespres d’Arnadí & Cor de Noies de l'Orfeó Català\nInterpretació d'una de les obres més conegudes del repertori de música sacra del segle XVIII\nEl Cor de Noies de l'Orfeó Català és una formació de veus blanques integrada per 40 cantaires d'entre 16 i 25 anys. Aquesta temporada presenten l'Stabat Mater de Giovanni Battista Pergolesi, un artista barroc de vida breu (1710-1736) que precisament va escriure aquesta composició al final de la vida, malalt de tuberculosi i quan sabia que possiblement moriria.\nL'obra, amb deu moviments, parla sobre el dolor de la Verge durant la crucifixió de Jesús. El Cor de Noies de l’Orfeó Català actua amb Vespres d'Arnadí, una formació que va ser creada l'any 2005 per Dani Espasa (en aquest concert, al clavecí) i Pere Saragossa per tal d'interpretar, amb la màxima frescor però amb instruments i criteris històrics, les peces del repertori del Barroc. Posen les veus al servei de la interpretació de la peça la soprano Ulrike Haller, cantant italiana, preparadora vocal del cor, que ha col·laborat sovint amb el Palau de la Música Catalana, entre altres institucions musicals catalanes, i la mezzosoprano Marta Infante, una artista nascuda a Lleida amb una notable activitat en el camp dels lieder que ha actuat amb les principals institucions simfòniques del país.\nEl concert té una dimensió escènica de la que s'encarreguen Davo Marín i Carme Milán. Han creat i interpreten la coreografia, en una funció que dirigeix Marc Rosich, un director i dramaturg que ha tingut durant la seva carrera una intensa relació amb la música (ha escrit llibrets per a cantates i òperes diverses, i ha dirigit posades en escena de concerts) i que, en aquesta edició del Grec Festival de Barcelona, també presenta i dirigeix el seu muntatge de text Isadora.\nPeça entranyable, l'Stabat Mater és una de les obres més divulgades de la música sacra del segle XVIII i aquest estiu forma part de la temporada del cor al costat de l’orquestra Vespres d’Arnadí i amb una proposta escènica singular.\nEl programa està dedicat a la Verge Maria amb intenció d’exaltar-ne la seva figura il·lustrar un dels moments més difícils de la seva existència: el sofriment i mort del seu fill. També vol ser un homenatge a totes les mares del món que també han patit i pateixen el dol de la pèrdua d'un fill i lluiten la resta de les seves vides per imaginar, lluny del dolor, un lloc per als seus petits: May you stay in the arms of the angels.\nPer això, al voltant de l’Stabat Mater s'interpretaran també la peça del Llibre Vermell de Montserrat (s.XIV) O Virgo Splendens; l'Ave Regina Caelorum del compositor del Barroc francès Marc-Antonine Charpentier; la creació Wiegala, de l'escriptora i compositora jueva Ilse Weber, que va morir el 1944 al camp de concentració d'Auschwitz; la cançó de Maggie Siff May you stay in the arms of the Angels; Lux aeterna, de la compositora canadenca Sarah Quartel; i el Salve Regina de l'hongarès Miklós Kocsár.\nUna coproducció de la Fundació Orfeó Català - Palau de la Música Catalana i el Festival GREC de Barcelona.\nOrganitzen:Fund.Orfeó Català-Palau de la Música i Orq.Simfònica del Vallès


Carril bici fantasma\nLa reordenació entre la frontera i Sant Julià de Lòria busca maximitzar l’existència de dos carrils en cada sentit i un carril bici. Les limitacions de l’orografia provoquen que s’hagi de fer tot parcialment per falta d’espai\nActualitzada 19/10/2016 a les 21:12\nLes reformes del tram de la carretera que uneix Sant Julià amb la frontera han estat diverses els últims anys. Històricament s’havia buscat conjugar la fluïdesa del trànsit amb les opcions de tots els elements comercials de la zona (tant superfícies de venda com benzineres, fonamentalment) perquè fossin accessibles en qualsevol dels dos sentits. Aquesta voluntat va comportar que es creessin un reguitzell de girs a l’esquerra amb senyals pintats al terra per cedir el pas que constituïen un perill important. La prova més evident és un accident mortal que va tenir lloc a la zona. La creació de diverses rotondes en aquest tram ha obert la porta al fet que els girs a l’esquerra puguin ser suprimits. És una bona decisió, entenent que l’accés tant a comerços com a benzineres de les dues bandes és relativament ràpid en tenir les rotondes tan seguides que permeten canviar el sentit de la marxa. El projecte per maximitzar la ubicació de dos carrils per banda és positiva, encara que malauradament aquest fet no és possible perquè en un dels trams només hi ha espai perquè n’hi hagi un en direcció Sant Julià i dos cap a la frontera. La part més criticable es troba en el fet que es crea un carril bici difícil d’explicar. En el tram més proper a la frontera hi haurà l’espai per a les bicicletes tant de pujada com de baixada, en el tram intermedi no hi haurà carril bici i en el més proper a Sant Julià tornarà a haver-n’hi, però només un. És una situació que no té cap sentit i que el Govern s’hauria de replantejar. El pitjor de tot, però, és que aquesta reordenació és segurament una nefasta notícia dissimulada de millora. Aquestes actuacions deixen entendre que l’executiu ha tirat definitivament la tovallola respecte d’acabar la desviació entre Sant Julià i la duana. I aquesta és la principal crítica que se li ha de fer a l’executiu atès que haurà estat incapaç en vuit anys de fer l’única obra de gran volum que necessita el país. Havent estat el primer a disposar de noves fonts d’ingressos i amb els problemes recurrents de cues que es produeixen en aquest tram és un fracàs polític no haver estat capaç de, com a mínim, engegar el projecte. Els indicis apunten que aquesta mancança serà una de les herències que quedaran del mandat Martí.\n#1 Desviació Ordino Massana\nTambé mancarà la desviació de la Massana cap a Ordino. Cada dia és un caos travessar el poble, per cert segons el que diuen les mesures el lloc més contaminat d'Andorra, normal amb tant vehicle parat. Però al Nord estem abandonats i no comptem.


Avís legal – Reno Hockey\nCatàleg ESP CAT ENG PT\nInformació general i objecte\nEl present lloc web (http://www.hockeyreno.com) és propietat de Jonalex Sport SL, amb domicili al carrer Bosc Tancat 31. 08290 Cerdanyola del Vallès.Aquest avís legal i el seu ús general té com a objecte establir les condicions generals que regulen l’accés al citat web i el seu ús general per part de tots els usuaris. Això implica necessàriament l’acceptació de les condicions generals citades incloses en aquest avís.És per això que Jonalex Sport SL recomana als usuaris que les llegeixin amb atenció cada vegada que vulguin entrar a l’esmentada pàgina i fer-ne ús, ja que aquestes condicions poden ser modificades.\nEn aquest sentit, Jonalex Sport SL es reserva la facultat de realitzar, en qualsevol moment i sense necessitat de cap preavís, qualsevol modificació o actualització dels continguts i serveis d’aquestes disposicions d’accés i ús i, en general, dels elements que integrin el disseny i la configuració del seu web.Així mateix, Jonalex Sport SL es reserva el dret d’interrompre l’accés al web, en qualsevol moment i sense previ avís, ja sigui per motius de seguretat, de control, de manteniment, per errors de subministrament o per qualsevol altra causa. No es podran exigir responsabilitats a Jonalex Sport SL en aquest sentit.\nLa utilització del lloc web per part de qualsevol persona atribueix la condició d’usuari, el qual accepta que l’ús és sota la seva exclusiva responsabilitat.\nL’usuari es compromet a no utilitzar la informació, les activitats, els productes o els serveis que Jonalex Sport SL posa a la seva disposició per desenvolupar activitats contràries a les lleis, a la moral o a l’ordre públic i, en general, fer-ne un ús conforme a aquestes condicions generals.\nJonalex Sport SL no es responsabilitza dels danys i perjudicis que puguin sofrir els equips informàtics de l’usuari perquè aquest hagi usat de forma indeguda o negligent el lloc web.\nEnllaços al lloc web\nL’usuari d’Internet que vulgui introduir un enllaç des del lloc web de Jonalex Sport SL fins a la seva pròpia haurà d’estar prèviament autoritzat amb aquest efecte i per escrit per Jonalex Sport SL.\nTots els continguts del lloc web, entenent per aquests a títol merament enunciatiu els textos, les fotografies, els gràfics, les imatges, les icones, la tecnologia, el programari, els enllaços i altres continguts audiovisuals o sonors, així com el seu disseny gràfic i codis font (d’ara endavant, els ‘continguts’), són propietat intel·lectual de Jonalex Sport SL o, si escau, de tercers. De la mateixa manera, les marques, noms comercials o signes distintius són titularitat exclusiva de Jonalex Sport SL o, si escau, de tercers. L’usuari haurà de respectar tots els drets de propietat intel·lectual i industrial sobre el lloc web, de titularitat de Jonalex Sport SL o de tercers.\nQueda expressament prohibida la cessió dels drets de propietat intel·lectual sobre el present lloc web. En concret, està prohibida la reproducció, transformació, distribució, comunicació pública, posada a disposició, extracció, reutilització, o la utilització de qualsevol naturalesa, per qualsevol mitjà o procediment, del lloc web, llevat dels casos en què estigui legalment permès, és a dir, autoritzat pel titular dels corresponents drets. La infracció de qualsevol dels drets citats pot constituir una vulneració d’aquestes condicions, així com un delicte castigat d’acord amb el Codi penal. En cap cas Jonalex Sport SL serà responsable de les possibles infraccions en matèria de propietat intel·lectual o industrial que pogués cometre qualsevol usuari del lloc web.\nEn qualsevol cas, l’usuari respondrà dels danys i perjudicis de tota naturalesa que Jonalex Sport SL pugui sofrir com a conseqüència de l’incompliment de qualsevol de les obligacions a què queda sotmès per aquest avís legal o, si escau, per les condicions particulars que siguin d’aplicació.\nJonalex Sport SL no es responsabilitza dels danys o perjudicis de qualsevol tipus per a l’usuari que s’hagin produït a causa d’errors o desconnexions de les xarxes de telecomunicacions i que provoquin la suspensió, cancel·lació o interrupció del servei del lloc web durant la prestació d’aquest servei o amb caràcter previ.\nL’accés al portal no implica l’obligació per part de Jonalex Sport SL de controlar l’absència de virus, cucs o qualsevol altre element informàtic perniciós. Correspon a l’usuari, en tot cas, la disponibilitat d’eines adequades per a la detecció i desinfecció de programes informàtics perniciosos. Jonalex Sport SL no es responsabilitza dels danys produïts en els equips informàtics dels usuaris o de tercers durant la prestació del servei del portal.\nJonalex Sport SL posarà els mitjans raonables a la seva disposició per comprovar la veracitat, exactitud, adequació, idoneïtat, exhaustivitat i actualitat de la informació subministrada. Jonalex Sport SL no es responsabilitza de les decisions preses a partir de la informació subministrada al portal ni dels danys i perjudicis per a l’usuari o per a tercers amb motiu d’actuacions que tinguin com a únic fonament la informació obtinguda al portal.\nEl servei d’accés al portal inclou dispositius tècnics d’enllaç que permeten a l’usuari accedir a altres pàgines i portals d’Internet. En cap cas, l’existència de links o enllaços no ha de pressuposar que hi hagi acords amb els seus responsables, ni la recomanació, promoció o identificació de Jonalex Sport SL amb les manifestacions, els continguts o els serveis proveïts. Jonalex Sport SL no es fa responsable dels danys produïts per la il·licitud, qualitat, desactualització, indisponibilitat, error o inutilitat dels continguts i/o serveis dels enllaços ni de qualsevol altre dany que no sigui directament imputable a Jonalex Sport SL.\nAquestes condicions d’accés queden subjectes a l’ordenació jurídica espanyola. Per a la resolució de qualsevol conflicte que pogués derivar-se de l’accés al lloc web, l’usuari i Jonalex Sport SL acorden sotmetre’s expressament als jutjats i tribunals de la ciutat de Terrassa, amb renúncia a qualsevol altre fur general o especial que els pogués correspondre.


800.000 vehicles tornaran a casa després de les vacances de Setmana Santa entre avui i demà\nEntre avui i demà tornaran els 800.000 vehicles que van sortir per les vacances de Setmana Santa, mig milió dels quals ho faran a Barcelona i la seva àrea metropolitana. El Servei Català de Trànsit ja ha posat en marxa els dispositius especials previstos per a l'operació tornada de trànsit i es preveu que la franja horària més complicada sigui la que va entre les cinc de la tarda i les nou del vespre.\n27/03/2005 - 00.00 Actualitzat 27/03/2005 - 17.02\nL'experiència diu que, si bé l'operació sortida de vacances de Setmana Santa acostuma a fer-se de forma bastant esglaonada en repartir-se en diferents dies, el retorn és una mica més complicat perquè es concentra en un o dos dies.\nLes vies més concorregudes, com són l'autopista AP-7, les carreteres de la Costa Brava i l'Eix del Llobregat, la principal via de connexió amb el Pirineu, poden ser els punts negres d'aquesta operació, que comença aquesta tarda i s'allarga fins demà a la nit.\nTrànsit creu que, amb el canvi d'horari, amb el qual s'han guanyat hores de llum, i a causa de les condicions meteorològiques, amb una millora del temps respecte a aquests últims dies, la tornada es pot retardar i preveuen que avui les hores més complicades siguin entre les cinc de la tarda i les nou del vespre.


Bairrus Lisbon Apartments - Cathedral Lisboa Portugal - Ofertes d'hotels amb els MILLORS DESCOMPTES EN LÍNIA Fer un comentari al lloc web\nBairrus Lisbon Apartments - CathedralTravessa São João da Praça 17, 1º Dto, Alfama, Lisboa, Portugal, 1100-522 - Veure al mapaExcepcional9,1Basada en10comentarisBairrus Lisbon Apartments - CathedralVeure més fotosVeure més fotosVeure totes les 36 fotosExcel·lent ubicació 9,0Veure al mapa9,0Ubicació\nComparar amb allotjaments semblantsSelecció actualBairrus Lisbon Apartments - CathedralLisbon Apartment Bairro Alto - Bica 1Calado ApartmentsAlecrim 15 by Patio 25Valoració dels clientsExcepcional 9,1 (10 comentaris)Excel·lent 8,5 (18 comentaris)Excel·lent 9,0 (26 comentaris)Excel·lent 8,6 (688 comentaris)BarriAlfamaBarrio AltoAlfamaBarrio AltoWi-Fi Wi-Fi GRATUÏTA Wi-Fi GRATUÏTA Wi-Fi GRATUÏTA Wi-Fi GRATUÏTADesdejuni Desdejuni inclòs Desdejuni inclòs Desdejuni inclòs Desdejuni inclòsSeleccionar datesVeure aquest allotjamentVeure aquest allotjamentVeure aquest allotjament\nSobre l'allotjamentDescripcióIdeal tant per a la diversió com per al relax, Bairrus Lisbon Apartments - Cathedral es troba a la zona de Alfama de la ciutat de Lisboa. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. A Bairrus Lisbon Apartments - Cathedral, l'excelent servei i instal.lacions superiors faran de la vostra estada una experiència inoblidable. L'hotel ofereix accés a una gran gama de serveis, inclosos Wi-Fi gratuït en totes les habitacions, habitació familiar. Totes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Bairrus Lisbon Apartments - Cathedral.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsempolles d'aigua de cortesia Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal que informeu el Bairrus Lisbon Apartments - Cathedral de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


25.10.2021 - 05:43\nActualització: 25.10.2021 - 07:43\nHi ha moviments per a la reconfiguració de l’espai de centre-dreta catalanista. Aquesta vegada pot ser la decisiva: en pot sortir la fundació d’un nou partit aquests mesos vinents. El calendari amb què treballen els actors implicats preveu un congrés fundacional el febrer, però abans han de passar més coses. I la clau la té, definitivament, el PDECat. Per a començar, la secretària general, Àngels Chacón. L’ex-consellera d’Empresa s’erigirà demà en futura dirigent d’aquest nou espai amb una conferència al Teatre Nacional de Catalunya. Aquest pot ser el primer catalitzador públic d’un seguit de moviments per a intentar d’aglutinar definitivament en un sol espai Lliures, la Lliga Democràtica, el Partit Nacionalista de Catalunya, el PDECat i Convergents, amb Units per Avançar a la rereguarda tot observant el curs dels esdeveniments. També serà un intent per a sumar-hi persones independents o provinents de la societat civil que s’identifiquin amb un marc ideològic hereu de la vella Convergència. Chacón vol encapçalar la refundació definitiva d’aquest catalanisme moderat que cerca d’atreure un votant que creuen orfe després de la desaparició de CiU, malgrat que el mateix PDECat no va aconseguir representació parlamentària a les eleccions del febrer.\nLa conferència de Chacón no ha estat convocada amb el logotip del PDECat. L’ha promoguda ella a títol individual. Chacón intenta de transcendir el seu partit i alhora espera que l’organització la segueixi en aquesta proposta de refundació que, tal com va admetre en una entrevista a RTVE, implicarà una “mutació” del nom del partit. Per què ara? La pre-campanya per a les municipals del 2023 ja ha començat i el PDECat es juga la supervivència dels 150 batlles i 2.000 regidors sobre el terreny, frec a frec, amb Junts per Catalunya. Aquesta batalla per la confecció de les candidatures pot ser complicada per a una formació sense representació al parlament, malgrat que el partit compta amb quatre diputats al congrés espanyol, i s’hi afegeix l’ascendència que tenen sobre les bases els antics dirigents del PDECat que van marxar a Junts, particularment els presos polítics. Junts anirà a totes i hi ha, per tant, un risc de fractura que no s’ha esvaït després del divorci.\nA més, la viabilitat del PDECat es pot veure compromesa si l’Audiència de Barcelona atén la reclamació del Palau de la Música perquè el PDECat i Junts siguin declarats successors de Convergència, cosa que totes dues forces neguen. Si el tribunal així ho considera, és possible que el partit hagi d’assumir una part dels 6,6 milions del deute que CDC, que va presentar un concurs de creditors, no podrà sufragar perquè és insolvent. Aquesta podria ser l’estocada econòmica final per al PDECat, que ja va gastar més de dos milions d’euros en la defensa jurídica dels encausats pel procés i 600.000 en una campanya electoral que no ha pogut sufragar amb les subvencions que atorga la representació parlamentària. El partit també està pendent del cas del 3%, una volta el jutge instructor de l’Audiència espanyola José de la Mata conclogués que el PDECat era una simple transformació de CDC. A l’agenda judicial s’afegeix la disputa amb JxCat per la marca de Junts per Catalunya, amb el judici previst el març vinent.\nDiverses fonts que han sabut les negociacions per a la confecció d’aquest nou espai de centre apunten que el PDECat va començar a implicar-se activament en les converses amb la Lliga Democràtica, Lliures i el PNC després del congrés en què Chacón va ser elegida secretària general, el juny proppassat. Ja feia mesos que els altres partits negociaven i La Vanguardia va avançar l’agost un document en què la Lliga Democràtica, el PNC i Lliures es comprometien a unir esforços per crear un partit que ocupés el “centre ampli”, amb la mirada fixada, d’entrada, a les municipals. I particularment a Barcelona com a vaixell insígnia i primer pas per al futur assalt al parlament. Precisament la política municipal, la definició d’un model d’organització i d’un marc ideològic propi, han centrat unes negociacions complexes, amb múltiples actors i matisos no sempre fàcils de casar, però que han pres un impuls definitiu després de l’estiu, amb el PDECat (que va integrar Convergents) i la Lliga amb un pes decisiu. De fet, segons les fonts consultades, el PNC de Marta Pascal va sortir de les converses el setembre i s’espera a veure els propers moviments per a prendre una decisió sobre com s’implicarà en el projecte, si ho fa.\nTambé té interès perquè qualli aquest espai Units per Avançar, que té interlocucions obertes, sobretot, amb el PDECat, i es manté a certa distància del nucli dur negociador. Units té pactes sòlids amb el PSC al parlament i a l’Ajuntament de Barcelona, i un projecte molt definit, amb una ànima democristiana clàssica, que no és clar que pugui convergir amb la proposta ideològica del nou espai. I és que una de les incògnites a resoldre és el detall d’aquesta definició. Podran conviure dirigents no independentistes, però amb un marcat perfil catalanista, amb uns que es defineixen com a catalans, però són profundament espanyols? Quina influència tindrà a la carpeta ideològica la Lliga que encapçala Astrid Barrio, amb membres com ara l’empresari i ex-president de Societat Civil Catalana Josep Ramon Bosch? Per a entendre-ho gràficament, un símil que esmenten les fonts consultades: el nou partit vol ser un PNB o una UPN?\nL’eix nacional, més que no la ubicació al centre-dreta liberal, pot complicar-ne l’encaix. Si hi va haver una organització capaç d’aglutinar sensibilitats diferents, en múltiples aspectes ideològics, va ser la vella Convergència, amb tensions públiques constants amb Unió que els ajudaven a equilibrar els contrapesos i a erigir-se en un veritable catch-all party. CiU, tanmateix, representava un projecte marc de país molt concret, electoralment inconfusible, que va anar virant amb els anys fins al relleu de presidència de Jordi Pujol i Artur Mas, fins a la mort de les sigles. De fet, encara és una incògnita quin serà el paper de Mas, que fins ara havia maldat per recosir el PDECat i Junts. És possible de ressuscitar l’ànima ideològica d’allò que va ser la Convergència que enyoren alguns? I sobretot, qui tindria més votants que no va arrossegar Unió en solitari, Chacón amb el PDECat o Pascal amb el PNC? O per contra la mort de Convergència i de CiU va anar lligada a la desaparició d’un electorat que també va mutar i, per tant, desaparèixer majoritàriament?\nSembla evident que Chacón està decidida a intentar de ressuscitar-lo. La secretària general del PDECat, ben connectada amb els cercles empresarials, es pot entendre amb unes elits interessades a sustentar i acompanyar l’intent. Caldrà veure qui és capaç d’arrossegar-hi, si la seguirà el PDECat en ple i la resta de partits de centre i si, més enllà de les elits, hi ha una base electoral que l’espera.


Els productors ecològics catalans, a un sol clic | NacióDigital\nL'Ecoteca aplega els productors ecològics del país | Adrià Costa\nEls productors ecològics catalans, a un sol clic\nLa Gastroteca es renova i incorpora l'Ecoteca, un apartat específic dedicat al producte local ecològic\nLa Gastroteca és el gran aparador dels productes catalans de qualitat. Conté actualment unes 300 referències perfectament descrites i classificades per categories, estacionalitat i distintius de qualitat, entre d’altres, així com els agents implicats en la producció agroalimentària del país.\nEl portal es va crear el 2007 però enguany s'ha renovat completament. A banda d'un nou disseny, ha incorporat funcionalitats entre les quals destaca l'Ecoteca, una secció monogràfica dedicada als productes amb distintiu eco. La inclusió està totalment justificada: en 20 anys s'han multiplicat per 10 els productors i elaboradors d'aquest tipus de producte i ja hi ha més d'un 60% de la població catalana que, almenys una vegada al mes, en consumeix.\nLa Gastroteca, el gran aparador dels productes catalans\nEl punt de referència per saber on comprar, on menjar i com cuinar els productes agroalimentaris de qualitat\nL'Ecoteca compta actualment amb uns 150 productors on és possible comprar producte ecològic sense intermediaris o en circuit curt. A més, hi ha una secció que anirà recollint aquells restaurants que l'incorporen de manera destacada en els seus menús.\nEl creixement sostingut del producte ecològic\nEls aliments ecològics catalans es produeixen, elaboren i etiqueten segons dues estrictes normatives que defineixen les tècniques i els mètodes de cultiu, cria, pesca i producció més respectuosos amb el medi ambient i el territori. Per una banda, l’europea, que en garanteix el valor agroecològic i, per l'altra, la catalana, que fixa uns criteris específics per al nostre país.\nA Catalunya l'autoritat de control en aquest àmbit és el Consell Català de la Producció Agrària Ecològica (CCPAE). La seva funció és auditar i certificar els productes agroalimentaris ecològics de casa nostra. Un producte només rep la certificació del CCPAE si compleix la normativa ecològica tant el procés d'elaboració com en l'elaboració, l'envasat i la comercialització.\nDes de l'inici del segle XXI el producte ecològic ha viscut al nostre país un creixement sostingut. El 2000, per exemple, només hi havia 327 productors. Una dècada després eren 1.249 mentre que el 2019 es va tancar amb 3.047 productors ecològics, segons les dades del CCPAE.\nPlanter d'horticultura ecològica. Foto: Adrià Costa\nAquesta multiplicació per deu en 20 anys també es produeix a la resta d'operadors del sector. En el cas dels elaboradors ecològics, per exemple, s'ha passat de 123 a 1.326.\nL'impacte –positiu- sobre el territori també és molt evident: l'any 2000 hi havia menys d'11.000 hectàrees d'agricultura ecològica mentre que l'any passat es va tancar amb quasi 230.000. Les explotacions ramaderes, per la seva banda, han passat en dues dècades de 255 a 971.\nEl producte ecològic, cada vegada més present a taula\nL'increment constant de productors i superfície agrícola ecològica també es nota, com no podia ser d'altra manera, en el consum dels catalans. En aquest sentit, una enquesta recent ha constatat que, per primera vegada, el nombre de persones que mensualment consumeixen aliments ecològics supera els que no ho fan mai.\nConcretament, un 60% de la població catalana consumeix productes ecològics almenys una vegada al mes –11 punts més que el 2015-. Evidentment, hi ha moltes diferències sobre la freqüència però destaquen el 8% que ho fan cada dia i el 34% que en consumeix setmanalment, vuit punts més que fa cinc anys.\nUna selecció de productes catalans molt nutritius perfectes per aquest hivern\nTots aquests i molts més es poden trobar a la Gastroteca, el gran aparador dels productes catalans\nTot apunta que aquesta tendència a l'alça continuarà els propers anys. No en va, el 33% dels consumidors de producte ecològic manifesten la intenció d'incrementar-lo, especialment de verdures i llegums, carn, i fruita. Aquest increment de la demanda ha generat noves necessitats: Mercabarna, per exemple, ha creat el primer mercat majorista d'aliments frescos i ecològics de l'Estat. El Biomarket, una nau construïda amb materials sostenibles, alberga un espai de 8.900 metres quadrats dedicats especialment a la fruita i hortalisses biològiques.\nUna de les grans confusions és el fet de creure que ecològic equival a producte local i de temporada. Tanmateix, el consumidor català cada vegada té més clara la diferència i ho valora com a element clau. En aquest sentit, gairebé la meitat dels compradors habituals d’aliments ecològics, si no troben un producte ecològic d’origen català, prefereixen comprar-lo de proximitat no ecològic.\nDe fet, s'estima que el confinament va disparar un 20% el consum del producte local -sigui ecològic o convencional-. Es tracta d'una de les poques bones notícies de la pandèmia i un fruit de la important tasca que els darrers anys han fet projectes com la mateixa Gastroteca.\nEls productors ecològics, a l'abast\nLa Gastroteca també ha incorporat aquest creixent interès pels productes ecològics. Amb la renovació completa del portal, s'ha incorporat l'Ecoteca, una secció monogràfica. Hi ha uns 150 productors amb molta diversitat: tant de tipus de productes com territorial. Des d'horticultura a cellers de vins ecològics, passant per productors de vedella, de mel, ous, corder, pollastres, castanya, oli, fruita fresca, formatge, cervesa o safrà, entre altres.\nCada productor té la seva pròpia fitxa. Inclou les dades de contacte -correu electrònic, telèfon, web i xarxes socials-, els distintius així com tots els productes de la Gastroteca que comercialitzen.\nL'Ecoteca també compta amb l'apartat "On tastar" on, progressivament, s'hi aniran incorporant tots els restaurants, caterings i allotjaments catalans que cuinen i serveixen aliments cultivats i elaborats segons la normativa de productes ecològics.\nAgraïments: Mas Pinós, La Miranda, Ecolavall i Producte del Ripollès


La viticultura biodinàmica, una manera d’entendre la vida\nL’agricultura biodinàmica encara és un conjunt de tècniques d’implantació minoritària. Més estricta que l’agricultura ecològica, va a l’arrel de la relació amb la terra amb un plantejament holístic que engloba el conreu i la mateixa vida del pagès.\nManel Aviñó (enginyer agrícola per la Universitat de Lleida i Enòleg per la Rovira i Virgili, l’any 2002 comença un projecte de recuperació de varietats com la Sumoll i la Malvasia de Sitges en el celler familiar, Clos Lentiscus) ha compartit els seus coneixements i experiències a Mallorca en un curs organitzat per APAEMA aquests dies passats, a l’Estació Enològica de Felanitx.\nExpert vitivinicultor transmet la seva passió pel conreu de la vinya i per l’elaboració de vins fets amb respecte. Des de 2007 començà a treballar en l’elaboració de vins sense sulfits mitjançant tècniques biodinàmiques i des de llavors és un dels convençuts que aquesta tècnica és la més adient per treure el millor de la terra i del vinyet sense fer mal.\nParlar amb ell és entendre que no hi ha fronteres entre el que considera una filosofia de vida i l’explotació (a ell no li agradaria gens aquesta paraula) de la terra, del negoci del vi. Treballa d’acord al calendari lunar, amb infusions de plantes medicinals, amb la vegetació i la fauna natural que neix entre la vinya i reconeix la terra com un ésser viu, que transmet la seva energia a tot el que l’envolta. Per això el respecte per aquesta vida és essencial per obtenir el millor producte i per mantenir en bon estat la vinya.\nLa conversa no pot ser llarga perquè sempre està damunt el tractor o viatjant d’aquí cap allà però és un home reposat, a la seva manera apassionada. És conscient que treballar set dies a la setmana no és un pla que sedueixi sobretot als joves però és la seva manera d’entendre la feina, la que es practicava fa cent anys, com ell mateix s’encarrega de recordar als que no ho saben.\nAl curs hi assistí una vintena de curiosos, tots del sector: petits cellerers sensibles a aquest tipus de filosofia i tècnics del món del vi que tenen curiositat per provar amb altres maneres de fer. A tots els va donar les Claus de la biodinàmica. Els va dir que és un camí per anar a poc a poc, els resultats es van veient així com la terra es recupera d’anys d’estralls. De fer feina sense mirar prim per extreure el màxim rendiment sense pensar en l’endemà.\nDiu Manel, “si et vols fer milionari, no et facis pagès, no et posis al negoci del vi, a no ser que ho entenguis com una indústria. La biodinàmica no és una qüestió de viabilitat econòmica. És més una filosofia de vida, de fer una cosa que t’agrada i com t’agrada. Res més”. Ni res menys.\nEntre el públic hi era Bàrbara Mesquida, del celler Mesquida Mora, una de les principals impulsores de l’agricultura biodinàmica a Mallorca. Convençuda de les millores que aporta, va estar darrere de l’organització del curs i va proporcionar el contacte amb Manel Aviñó, a qui ja coneixia. Per ella, el descobriment de la biodinàmica li va obrir els ulls a un món nou: “En lloc de lluitar contra la terra per treure el millor rendiment i contra els inconvenients del conreu com les malalties, com les plagues el que fas és un acompanyament, treballes per tenir un organisme –la terra- equilibrat.\nElla començà ja fa una dotzena d’anys a aplicar les tècniques de la biodinàmica i avui reconeix que se sent orgullosa del camí fet i de la transformació de la vinya. En aquell temps, el dels pioners a Mallorca, havien de respondre moltes preguntes dels que veien amb escepticisme aquests joves que, som recorda Bàrbara, feien les mateixes coses que els padrins: mirar la lluna, adobar la terra amb fems, llaurar amb bísties…que consideraven cada parcel·la única, que conraven amb temps i paciència sabent que la terra no frissa mai. “Simplement vaig canviar de mirada”, diu Bàrbara, vaig fer un canvi profund per responsabilitat mediambiental i també perquè ara em sent millor. I, a més, també el vi és millor: Té més finura, més elegància i l’acidesa està més equilibrada”.